ડીસાના આસેડા ગામે પિતાની સંપત્તિમાં ભાગ લેવા બાબતે બે સગા ભાઇઓ વચ્ચે તકરાર થઇ હતી, જેમાં નાનાભાઇ અને તેમના બન્ને પુત્રોએ તીક્ષ્ણ હથિયાર વડે હુમલો કરી મોટાભાઇની હત્યા કરતા ગામમાં ચકચાર મચી ગયો હતો. માહિતી અનુસાર ડીસા તાલુકા પોલીસે મૃતકના મૃતદેહને પીએમ અર્થે ડીસા સિવિલમાં મોકલી આપ્યો હતો અને ત્રણ વિરુદ્ધ હત્યાનો ગુનો નોધી આગળની કાર્યવાહી હાથ ધરી હતી. આ ઘટના બુધવારે મોડી રાત્રે બની હતી.